rejauldu/bengali-wikipedia huggingface dataset:
দয়ালন হেমলতা (জন্ম ২৯ সেপ্টেম্বর ১৯৯৪) একজন ভারতীয় মহিলা ক্রিকেটার। তিনি একজন ডান-হাতি ব্যাটার ও অফ স্পিনার। তিনি ঘরোয়া ক্রিকেটে বর্তমানে রেলওয়ের হয়ে খেললেও পূর্বে তামিলনাড়ুর হয়ে খেলতেন। এছাড়াও তিনি দক্ষিণাঞ্চলের হয়ে খেলেছেন।  মার্চ ২০১৮-এ, তিনি জাতীয় দলের ইংল্যান্ড সিরিজের জন্য সুযোগ পেলেও, তাতে একটিও ম্যাচ খেলেননি। ১১ সেপ্টেম্বর ২০১৮-এ শ্রীলঙ্কার বিপক্ষে তার ওডিআই অভিষেক হয়।  ওয়েস্ট ইন্ডিজে অনুষ্ঠিত হতে চলা ২০১৮ আইসিসি মহিলা বিশ্ব টুয়েন্টি২০ প্রতিযোগিতার জন্য তিনি ভারতীয় দলে সুযোগ পান। ৯ নভেম্বর ২০১৮-এ নিউজিল্যান্ডের বিপক্ষে তার টি২০ আন্তর্জাতিক ক্রিকেটে অভিষেক ঘটে।  তথ্যসূত্র  বহিঃসংযোগ      বিষয়শ্রেণী:জীবিত ব্যক্তি বিষয়শ্রেণী:১৯৯৪-এ জন্ম বিষয়শ্রেণী:চেন্নাই থেকে আগত ক্রিকেটার বিষয়শ্রেণী:ভারতীয় নারী ক্রিকেটার বিষয়শ্রেণী:তামিলনাড়ুর নারী ক্রিকেটার বিষয়শ্রেণী:রেলওয়েজের নারী ক্রিকেটার বিষয়শ্রেণী:দক্ষিণাঞ্চলের নারী ক্রিকেটার বিষয়শ্রেণী:ভারতের নারী টুয়েন্টি২০ আন্তর্জাতিক ক্রিকেটার বিষয়শ্রেণী:ভারতের নারী একদিনের আন্তর্জাতিক ক্রিকেটার বিষয়শ্রেণী:গুজরাট জায়ান্টসের (ডব্লিউপিএল) ক্রিকেটার বিষয়শ্রেণী:তামিলনাড়ুর নারী ক্রীড়াবিদ বিষয়শ্রেণী:পার্থ স্কর্চার্সের (ডব্লিউবিবিএল) ক্রিকেটার
রক্ষা () হল একটি  সংস্কৃত শব্দ যা সুরক্ষার সাথে যুক্ত। রক্ষা করা, পাহারা দেওয়া, যত্ন নেওয়া, প্রবণতা, শাসন করা, রাখা, প্রকাশ না করা, সংরক্ষণ করা, দূরে রাখা, অতিরিক্ত রাখা, এড়ানো, পর্যবেক্ষণ করা বা সতর্ক করা, মন্দ আত্মা, রাক্ষস এবং অসংখ্য শব্দের মূল হিসেবে বেদ ও বেদের সহায়ক গ্রন্থে এটিকে পাওয়া যায়। বেদ অনুসারে, এটি সেই অশুভ প্রবণতা যা ক্রমাগত মানবতাকে পীড়িত করে।  সাহিত্য ঋগ্বেদের সপ্তম মণ্ডলের ১০৪ সূক্তে ২২ তম শ্লোকের শুরুতে ইন্দ্রকে সম্বোধন করা হয়েছে,  এবং ঋষি বশিষ্ঠমৈত্রবরুণী বলেছেন:  ঋষি বশিষ্ঠমৈত্রবরুণী রাক্ষসকে অশুভ প্রবণতা গোষ্ঠী হিসাবে উল্লেখ করেছেন, যার মূল প্রাণী গুণ রয়েছে যা রজঃ ও তমঃ গুণ থেকে উদ্ভূত হয়, এবং অশুভ প্রবণতা সত্তার ধরন, যেমন উলুকাবৃত্তি - পেঁচার প্রবণতা, সংযুক্তি; শুষলুকাবৃত্তি - নেকড়ে প্রবণতা, রাগ; শ্বাবৃত্তি - কুকুরপ্রবণতা, হিংসা; কোকবৃত্তি - হংস প্রবণতা, লম্পটতা; সুপর্ণবৃত্তি - ঘুড়ির প্রবণতা, অহংকার; গ্রদ্ধবৃত্তি - শকুনের প্রবণতা, লোভ। পাপিষ্ঠ, সহানুভূতিহীন ও মানবতার শোষকদের অশুভ প্রবণতাকে নির্মূল করার উদ্দেশ্যে, যজুর্বেদ শ্লোক ১.৭ এ উল্লেখ করে:  রতি মানে গতি যার মানে নড়াচড়া ও অগ্রগতি; আরতয়ো মানে অগতি বা নিষ্ক্রিয়তা, অলসতা ও জড়তা। যখন অশুভ প্রবৃত্তি বিনষ্ট হয়, নিষ্ক্রিয়তা লোপ পায় এবং যোগ্য কাজ করার সামর্থ্য জন্মায়, দুর্ভাগ্য ধুয়ে যায়, তখন ব্যক্তির কর্ম তাকে সম্পদ লাভের দিকে নিয়ে যায় এবং কল্যাণের অনুভূতি সামনে আসে। প্রার্থনার মাধ্যমে উপাসক - "আমি বিশাল অন্তরীক্ষা রাখছি" - কাজ করার সমস্ত ক্ষমতা দিয়ে একত্রিত হতে চায় (এবং) এইভাবে একত্রিত হয়ে সে কল্যাণের অনুভূতিতে পরিপূর্ণ হয়। রাক্ষসকে উত্তপ্ত করা একজন শুদ্ধ ও পবিত্র হওয়ার ইঙ্গিত দেয় যেখানে আরতিদের প্রকৃত জাগরণের আগুনে উত্তপ্ত করা বোঝানো হয়।  তথ্যসূত্র  বিষয়শ্রেণী:হিন্দু দার্শনিক ধারণা বিষয়শ্রেণী:উপনিষদীয় ধারণা বিষয়শ্রেণী:সংস্কৃত শব্দ ও বাক্যাংশ বিষয়শ্রেণী:যোগশাস্ত্রের ধারণা বিষয়শ্রেণী:ঋগ্বেদ বিষয়শ্রেণী:বেদান্ত বিষয়শ্রেণী:তন্ত্র
একটি কেইনক্যান্ডি  হল বেত-আকৃতির লাঠি মিছরি বিশেষ,খ্রীষ্টজন্মোৎসবের পাশাপাশি সেন্ট নিকোলাস দিবসে এটা ঐতিহ্যগতভাবে সাদা ও লাল ফিতার সঙ্গে "মেন্থল" যোগে তৈরি করা হয়। এটা বিভিন্ন রং এবং স্বাদের হয়ে থাকে। তবে অধিকাংশ  ক্ষেত্রে এটা মিষ্টি স্বাদেরই হয়ে থাকে। বিভিন্ন দেশে এর প্রচলন রয়েছে বেশ।শিশুরা বিশেষ করে এটি অনেক পছন্দ করে। এটি অনেক মনোমুগ্ধকর ও সুস্বাদু তাই শিশুরা খেতে স্বাচ্ছন্দ বোধ করে এছাড়া সকল বয়সের লোকজন এটা পছন্দ করে।  উৎস thumb|একটি ১৯০০-শতকের প্রথম দিকের ক্যান্ডি বেতের বড়দিনের কার্ড ছবি লোককাহিনী অনুযায়ী, ১৬৭০ সালে জার্মান এক গায়কদলের প্রধান কোলন ক্যাথিড্রাল, তার ছেলেমেয়েদের গোলমাল প্রতিরোধের জন্য এটি তৈরি করেছিলেন   কেইন ক্যান্ডির নির্মাণ:  কোলন ক্যাথিড্রাল   সেন্ট নিকোলাস দিবসে ব্যবহার জনপ্রিয় সংস্কৃতিতে তথ্যসূত্র  বহিঃসংযোগ  বিষয়শ্রেণী:ক্যান্ডি বিষয়শ্রেণী:খ্রিস্টান প্রতীক বিষয়শ্রেণী:বড়দিনের খাবার
নাথান বোজেম্যান (২৫ মার্চ, ১৮২৫ - ১৬ ফেব্রুয়ারি, ১৯০৫), ছিলেন একজন চিকিৎসক এবং প্রাথমিক স্ত্রীরোগ বিশেষজ্ঞ। যিনি প্রথমে মন্টগামেরি, আলাবামা এবং তারপরে নিউ ইয়র্ক সিটিতে ছিলেন। তিনি ১৮৪৮ সালে স্নাতক হয়ে লুইসভিল বিশ্ববিদ্যালয়ে চিকিৎসাশাস্ত্র অধ্যয়ন করেন।   তিনি বিতর্কিত চিকিৎসক জে. মেরিয়ন সিমসের সহযোগী এবং তারপর সমালোচক ছিলেন, যার অনুশীলন এবং বাড়ি তিনি মন্টগামেরিতে ১৮৫৩ সালে কিনেছিলেন, যখন ডাঃ সিমসকে তার স্বাস্থ্যের কারণে আলাবামা ছেড়ে যেতে হয়েছিল।  বোজম্যান নিউ ইয়র্ক ওমেন হাসপাতালের শল্যচিকিৎসক হিসেবে সিমসের স্থলাভিষিক্ত হন।  গৃহযুদ্ধের সময়, তিনি কনফেডারেট আর্মিতে চার বছর শল্যচিকিৎসক ছিলেন।   তথ্যসূত্র   বিষয়শ্রেণী:১৮২৫-এ জন্ম বিষয়শ্রেণী:১৯০৫-এ মৃত্যু বিষয়শ্রেণী:নিউ ইয়র্ক সিটির চিকিৎসক বিষয়শ্রেণী:আলাবামার চিকিৎসক বিষয়শ্রেণী:১৯শ শতাব্দীর মার্কিন চিকিৎসক বিষয়শ্রেণী:মার্কিন স্ত্রীরোগ বিশেষজ্ঞ
শিবশঙ্করী (জন্মঃ ১৪ অক্টোবর ১৯৪২) একজন জনপ্রিয় তামিলভাষী লেখিকা। পূর্ব জীবন শিবশঙ্করী মাদ্রাজে জন্ম নেন। তারা ছিলেন ১২ ভাই বোন, তিনি শ্রী রামকৃষ্ণ সারদা বিদ্যালয়ে পড়েন।এরপর তিনি সিয়েট কলেজ ফর উইমেনে পড়েন।  উল্লেখযোগ্য কর্ম তার লেখা একটি উপন্যাস এর উপর ভিত্তি করে ১৯৮১ সালে ৪৭ নাটকাল নামের একটি তামিল চলচ্চিত্র তৈরি হয় যেটি কে. বলচন্দ পরিচালনা করেছিলেন এবং চিরঞ্জীবী ও জয়া প্রদা মুখ্য ভূমিকায় অভিনয় করেছিলেন।  তথ্যসূত্র  বহিঃসংযোগ  http://www.sivasankari.com/  Sivasankari novels are available as e-books at Pustaka  Library of Congress page on Sivasankari Woman of the Week,The hindu March 25, 2006   বিষয়শ্রেণী:১৯৪২-এ জন্ম বিষয়শ্রেণী:ভারতীয় নারী ঔপন্যাসিক বিষয়শ্রেণী:তামিল ভাষার লেখক বিষয়শ্রেণী:চেন্নাইয়ের লেখক বিষয়শ্রেণী:২০শ শতাব্দীর ভারতীয় ঔপন্যাসিক বিষয়শ্রেণী:তামিলনাড়ুর ঔপন্যাসিক বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:তামিলনাড়ুর লেখিকা বিষয়শ্রেণী:জীবিত ব্যক্তি
বীরমাচানেনি জগপতি রাও চৌধুরী (জন্ম ১২ ফেব্রুয়ারি ১৯৬২), পেশাগতভাবে জগপতি বাবু নামে পরিচিত, একজন ভারতীয় অভিনেতা যিনি প্রধানত তেলুগু সিনেমায় তার কাজের জন্য পরিচিত। তিনি কয়েকটি তামিল, হিন্দি, কন্নড় এবং মালয়ালম চলচ্চিত্রেও অভিনয় করেছেন। ৩৩ বছরের ক্যারিয়ারে, বাবু ১৭০টি ফিচার চলচ্চিত্রে অভিনয় করেছেন এবং চারটি ফিল্মফেয়ার পুরস্কার এবং সাতটি রাজ্য নন্দী পুরস্কার পেয়েছেন।  তিনি এসভি কৃষ্ণ রেড্ডি, রাম গোপাল ভার্মা, কৃষ্ণ ভামসি, ইভিভি সত্যনারায়ণ, গুনাশেখর, চন্দ্র শেখর ইয়েলেটি, এএম রথনাম, কে রাঘবেন্দ্র রাও, রাধা মোহন, মোহন রাজা, এবং জেডি চক্রবর্তীর মতো প্রখ্যাত পরিচালকদের সাথে কাজ করেছেন। The Hindu : Andhra Pradesh / Visakhapatnam News : Adhineta inspired me, says Jagapathi Babu   জীবনের প্রথমার্ধ  জগপতি বাবু ১২ ফেব্রুয়ারী ১৯৬২ সালে মাসুলিপত্তনমে প্রবীণ প্রযোজক-পরিচালক ভি. বি রাজেন্দ্র প্রসাদের ঘরে জন্মগ্রহণ করেন। তেলুগু সিনেমায় আসার আগে তিনি তামিলনাড়ুর চেন্নাইয়ে বড় হয়েছেন।  তিনি লক্ষ্মীকে বিয়ে করেছেন এবং তাদের দুটি কন্যা রয়েছে।     তথ্যসূত্র    বহিঃসংযোগ     বিষয়শ্রেণী:১৯৬২-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:অন্ধ্রপ্রদেশের অভিনেতা বিষয়শ্রেণী:নন্দী পুরস্কার বিজয়ী বিষয়শ্রেণী:ফিল্মফেয়ার পুরস্কার দক্ষিণ বিজয়ী বিষয়শ্রেণী:ভারতীয় টেলিভিশন উপস্থাপক বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:মালয়ালম চলচ্চিত্র অভিনেতা বিষয়শ্রেণী:কন্নড় চলচ্চিত্র অভিনেতা বিষয়শ্রেণী:তামিল চলচ্চিত্র অভিনেতা বিষয়শ্রেণী:তেলুগু চলচ্চিত্র অভিনেতা বিষয়শ্রেণী:তেলুগু ব্যক্তি বিষয়শ্রেণী:কৃষ্ণা জেলার ব্যক্তি বিষয়শ্রেণী:উদ্ধৃতি শৈলীতে তেলুগু ভাষার উৎস (te) বিষয়শ্রেণী:এইচঅডিওর মাইক্রোবিন্যাসের সাথে নিবন্ধসমূহ
উদয়ারপালয়ম দক্ষিণ ভারতের তামিলনাড়ু রাজ্যে অবস্থিত আরিয়ালুর জেলার একটি ছোট শহর। এটি উদয়ারপালয়ম ব্লকে ব্লক সদর জয়ঙ্কোণ্ডমের নিকট অবস্থিত। শহরটি রাজধানী চেন্নাই থেকে ২৫৫ কিলোমিটার দক্ষিণ-পশ্চিমে, জেলাসদর আরিয়ালুর থেকে ৩০ কিলোমিটার পূর্ব দিকে এবং চিদম্বরম শহর থেকে ৫৮ কিলোমিটার পশ্চিম দিকে অবস্থিত। ১২ বর্গ কিলোমিটার অঞ্চল জুড়ে বিস্তৃত এই শহরে ১৫ টি ওয়ার্ড রয়েছে।   ইতিহাস  ১৯৫৬ খ্রিস্টাব্দ পর্যন্ত উদয়ারপালয়মে জমিদারি প্রথা ছিল এবং এখানকার শেষ জমিদার চিন্নানল্লা উদয়ার ১৯৫৬ খ্রিস্টাব্দ অবধি বহাল তবিয়তে নিজের জমিদারি অব্যাহত রেখেছিলেন। শুধু তাই না তার পূর্বসূরিরা এখনও এই শহরে বিভিন্ন স্থানে বসবাস করেন।শহরটিতে রয়েছে একটি বৃহৎ প্রাসাদ একটি বৃহৎ আকৃতির মন্দির এবং মন্দির প্রাঙ্গণে একটি জলাধার।Tamil Nadu Govt. Project Report on UdayarPalayam town  History of Udayarpalayam,  ১৮৮৬ খ্রিস্টাব্দ পর্যন্ত উদয়ারপালয়ম গ্রাম পঞ্চায়েতের অন্তর্ভুক্ত ছিল। একটি জি.ও.নং.৫৫ তাং ৭ জুলাই ২০০৬ এর মাধ্যমে এটিকে প্রথম পর্যায়ের নগর পঞ্চায়েতে উন্নীত করা হয়। উদয়ারপালয়ম শহরের সাথে পার্শ্ববর্তী আরো দুটি অঞ্চল তথা মূর্তিনগর এবং মুনীয়ধারণপোট্টিকে যুক্ত করে এই নগর পঞ্চায়েতটি স্থাপিত হয়৷   জনসংখ্যার উপাত্ত  ২০০১ খ্রিস্টাব্দে ভারতের জনগণনা অনুসারে উদয়ারপালয়ম শহরের মোট জনসংখ্যা ছিল ১১,৩২৫ জন। শহরের গড় সাক্ষরতার হার ছিল ৬২ শতাংশ যা রাষ্ট্রীয় গড় সাক্ষরতার হার এর থেকে বেশি, পুরুষ সাক্ষরতার হার ছিল ৭৩ শতাংশ এবং নারী সাক্ষরতার হার ছিল ৫২ শতাংশ। উদয়ারপালয়মের মোট জনসংখ্যার ১৩ শতাংশ ছিল ছয় বৎসর অনূর্ধ্ব শিশু।  ২০১১ খ্রিস্টাব্দে ভারতের জনগণনা অনুসারে উদয়ারপালয়ম শহরের জনসংখ্যা ছিল ১২,৬৮৮ জন, যার মধ্যে ৬,২৯২ জন পুরুষ এবং ৬,৩৯৬ জন নারী।http://censusindia.gov.in/2011census/dchb/3315_PART_B_DCHB_ARIYALUR.pdf ‌ছয় বছর অনূর্ধ্ব শিশুর সংখ্যা ১৩৬৩। মোট পরিবার সংখ্যা ৩,১৫৫ টি। তপশিলি জাতি ও তপশিলি উপজাতি পর্যায়ভুক্ত শতকরা অনুপাত যথাক্রমে ২৪.৬৮ ও ০.৫৫। শহরটির মোট সাক্ষরতার হার ৭৮.৭৮ শতাংশ, যেখানে পুরুষ সাক্ষরতার হার ৮৭.৫৩ শতাংশ এবং নারী সাক্ষরতার হার ৭০.২৫ শতাংশ।https://www.census2011.co.in/data/town/803644-udayarpalayam-tamil-nadu.html   দর্শনীয় স্থান  থাম্ব|উদয়ারপালয়মের পয়রণীশ্বর মন্দিরের দেওয়ালের ভাস্কর্য  রাজপ্রাসাদ এবং ‌পয়রণীশ্বর মন্দির এই শহরের মূল পর্যটন আকর্ষণ। ‌পয়রণীশ্বর মন্দির রাজ্যের অন্যতম পুরাতন শিবমন্দির গুলির একটি, যা মোটামুটি ১৪০০ বছর পুরানো ইতিহাসকে স্মরণ করায়৷ এটি তাঞ্জাবুরের প্রহ্লাদীশ্বর মন্দিরের থেকেও সামান্য পুরাতন৷  আরও দেখুন   আরিয়ালুর  সেন্দুরাই  আণ্ডিমড়ম  জয়ঙ্কোণ্ডম  বরদরাজনপেট্টাই   তথ্যসূত্র   বিষয়শ্রেণী:তামিলনাড়ুর শহর ও নগর বিষয়শ্রেণী:ভারতের পৌর এলাকা বিষয়শ্রেণী:ভারতের গ্রাম পঞ্চায়েত
thumb|পুরুলিয়ার জেলায় দাসাই নাচ দাসাই নাচ একপ্রকার সাঁওতালি যুদ্ধনৃত্য। এই নাচ ভারতীয় রাজ্য পশ্চিমবঙ্গের পুরুলিয়া, বাঁকুড়া, পশ্চিম মেদিনীপুর জেলা, বীরভূম, বর্ধমান জেলার আসানসোল মহকুমা এবং ঝাড়খণ্ড রাজ্যের সাঁওতাল পরগণা, ধানবাদ, রাঁচি, হাজারিবাগ, বোকারো, রামগড়, পূর্ব ও পশ্চিম সিংভূম প্রভৃতি জেলায় জনপ্রিয়।   নৃত্যশিল্পী  দাসাই নাচ সাঁওতাল যুবক ও কিশোরদের যৌথ নৃত্য। নৃত্যশিল্পীরা গেঞ্জি বা জামা এবং শাড়ী পরে মাথায় লম্বা কাপড়ের ফেট্টি বেঁধে তাতে ময়ূরের পালক লাগিয়ে নেয় ও কাগজের ফুল গুঁজে  নেয়। এছাড়া তারা কানে কানপাশা, গলায় হার, হাতে ময়ূরের পালক এবং পায়ে ঘুঙুর লাগিয়ে নাচে অংশগ্রহণ করেন। নাচের সময় অনেক নৃত্যশিল্পী অস্বাভাবিক আচরণ করে থাকেন, যাকে ঝাপান নামা বলা হয়ে থাকে। তখন তাকে বাবুই ঘাসের দড়ির গোছা দিয়ে মারা হয়ে থাকে।দিলীপ কুমার গোস্বামী, সীমান্ত রাঢ়ের লোকসংস্কৃতি, প্রকাশক- পারিজাত প্রকাশনী, বিদ্যাসাগর পল্লী, পুরুলিয়া-৭২৩১০১, প্রথম প্রকাশ- ২৪শে ডিসেম্বর, ২০১৪  রীতি ছয় জন করে নৃত্যশিল্পী দুই সারিতে পরস্পরের মুখোমুখি হয়ে আড়াই ফুটের ব্যবধানে থেকে গানের ও বাজনার ছন্দে একসাথে তিন পা এগিয়ে-পিছিয়ে নৃত্য করে থাকেন। কখনো ছয়জন করে নর্তক চারটি সারিতে সারিবদ্ধ হয়ে একই ভঙ্গীতে এবং একসাথে ডান ও বাম দিকে ঘুরে নেচে থাকেন। কখনো আবার তারা বৃত্তাকারে সংঘবদ্ধ হয়ে বসে বা উবু হয়ে বা দাঁড়িয়ে ঘড়ির কাটার বিপরীতে ঘুরে ঘুরে নাচ করে থাকেন। আরও দেখুন  হুদুর দুর্গা  দশৈং   তথ্যসূত্র   বিষয়শ্রেণী:সাঁওতাল বিষয়শ্রেণী:ভারতের নৃত্য বিষয়শ্রেণী:পশ্চিমবঙ্গের সংস্কৃতি বিষয়শ্রেণী:ঝাড়খণ্ডের সংস্কৃতি
হিমানি কাপুর একজন ভারতীয় গায়িকা এবং সা রে গা মা পা চ্যালেঞ্জ ২০০৫ এর ফাইনালিস্ট। তিনি জি টিভিতে করণ ওবেরয়ের সাথে "অন্তক্ষরী" নামে একটি অনুষ্ঠানও উপস্থাপনা করেছিলেন। তিনি স্টার প্লাসের জো জিতা ওহি সুপারস্টারেও অংশ নিয়েছিলেন। তিনি অরিজিৎ সিং রচিত "থোডে কাম আজনবী" নামে পাগলাইতে গান গেয়ে ব্যাপক পরিচিতি অর্জন করেছিলেন।   কর্মজীবন  তিনি স্টার প্লাসে মিউজিক কা মাহা মুকাব্লা নামে একটি শোতে মিকা কি শেরনি চরিত্রে ও অংশ নিয়েছিলেন। তিনি ২০০৭ সালে হিমেশ রেশমিয়ার সাথে তার বিশ্ব ভ্রমণ শেষ করেছিলেন এবং ২০ টি বিভিন্ন দেশে পারফর্ম করেছেন।[ তথ্যসূত্র প্রয়োজন ]  'দিল দিয়া হ্যায়', 'আপ কি খাতির', 'চিঙ্গারি', 'বাচনা এ হাসিনো', 'ফুল এন ফাইনাল', 'ওয়ে লাকী'-তে গান গেয়েছেন তিনি। শুভ কামনা! এবং ব্যান্ড বাজা বারাত  ২০০৮ সালে মহিলা দিবসে হরিয়ানার মুখ্যমন্ত্রী ভূপিন্দর সিং হুডা হিমানিকে একটি পুরস্কার দিয়েছিলেন। তিনি ২০১০ সালে নারী দিবস উপলক্ষে ইন্দিরা গান্ধীকে উত্সর্গীকৃত একটি গান প্রকাশ করেছিলেন।    ডিসকোগ্রাফি  +হিমানি কাপুরের রেকর্ড করা গানের তালিকা বছর চলচ্চিত্র গান সহ-গায়ক সুরকার২০০৬ চিঙ্গারি জব জব সাইয়্যান - আদেশ শ্রীবাস্তব আপ কি খাতির তু হি মেরা - হিমেশ রেশমিয়া দিল দিয়া হ্যায় দিল দিয়া হিমেশ রেশমিয়া ভালো ছেলে, খারাপ ছেলে মেরি আওয়ারগি ২০০৭ বোকা ও ফাইনাল তেরে লায়ে কুনাল গাঞ্জাওয়ালা ২০০৮ ওহে ভাগ্যবান! ভাগ্যিস ওয়ে!  হুরিয়ান ব্রিজেশ শাণ্ডিল্য স্নেহা খানওয়ালকার বাচনা এ হাসিনো  যোগী মাহি শেখর রাভজিয়ানি, সুখবিন্দর সিং বিশাল-শেখর২০১০ ব্যান্ড বাজা বারাত  দমদম বেনি দয়াল সেলিম-সুলাইমান বেনি অর বাবলু জবসে দিল দিয়া হ্যায় সুখবিন্দর সিং আমজাদ নাদিম ২০১৯ মতিচুর চাকনাচুর  আজ জাগে রেহেনা সিদ্ধার্থ অমিত ভাবসার সিদ্ধার্থ অমিত ভাবসার ২০২১ প্যাগলাইট  থোদে কাম আজনবি - অরিজিৎ সিং থোদে কাম আজনবী (পুনরায়) অরিজিৎ সিং তুফান স্টার হ্যায় তু সিদ্ধার্থ মহাদেবন, দিব্যা কুমার শঙ্কর-এহসান-লয় ২০২২ আমি বসন্তরাও তেরে দার সে রাহুল দেশপান্ডে ২০২৩ ছত্রিওয়ালী টুট হাই গয়া দুর্গেশ আর রাজভট্ট সত্যপ্রেম কি কথা আজ কে বাদ (পুনরায়) মনন ভরদ্বাজ ডোনো খাট্ট মিথিয়াঁ" শংকর-এহসান-লয় +হিমানি কাপুরের রেকর্ড করা এককদের তালিকা বছর একক সহ-গায়ক সুরকার ২০১৭ মেহেন্দি - মনন ভরদ্বাজ ২০১৮ নয়না দি বন্দুক - আল্লাহ হায় আল্লাহ - শ্রী কুলদীপ সিং২০১৯ শিখায়তেন - রিমি ধর মাতি - চান ভি গাওয়াহ মাধব মহাজন মাধব মহাজন২০২০ দাগা - মনন ভরদ্বাজ তেনু কদ্দি না ছদ্দান - শ্রীরাম আইয়ার ২০২১ তু হ্যায় দরিয়া দুর্গেশ রাজভট্ট দুর্গেশ রাজভট্ট   সঙ্গীত    মেরি মা / মা তু সত্যি অনেক রানি মা - মা দিবস বিশেষ - ২০১৬  আব কে সাওয়ান - বর্ষা বিশেষ - ২০১৬   তথ্যসূত্র    বহিঃসংযোগ      বিষয়শ্রেণী:১৯৮৮-এ জন্ম বিষয়শ্রেণী:হরিয়ানার ব্যক্তি বিষয়শ্রেণী:২১শ শতাব্দীর ভারতীয় গায়ক বিষয়শ্রেণী:২১শ শতাব্দীর ভারতীয় গায়িকা বিষয়শ্রেণী:ভারতীয় টেলিভিশন উপস্থাপক বিষয়শ্রেণী:ভারতীয় টেলিভিশন উপস্থাপিকা বিষয়শ্রেণী:ভারতীয় পপ গায়িকা বিষয়শ্রেণী:হরিয়ানার সঙ্গীতশিল্পী বিষয়শ্রেণী:জীবিত ব্যক্তি
গচিহাটা রেলওয়ে স্টেশন বাংলাদেশের ঢাকা বিভাগের কিশোরগঞ্জ জেলার কটিয়াদী উপজেলায় অবস্থিত একটি রেলওয়ে স্টেশন।  ইতিহাস ১৯১২-১৯১৮ সালের মধ্যে ময়মনসিংহ-ভৈরববাজার রেলওয়ে কোম্পানি ময়মনসিংহ-গৌরীপুর, গৌরীপুর-নেত্রকোণা-মোহনগঞ্জ, শ্যামগঞ্জ-জারিয়া ঝাঞ্চাইল ও গৌরীপুর-ভৈরববাজার রেললাইন স্থাপন করে। গৌরীপুর-ভৈরব বাজার লাইনের স্টেশন হিসেবে গচিহাটা  রেলওয়ে স্টেশন তৈরি করা হয়। এই শাখাগুলি ১৯৪৮-৪৯ সালের মধ্যে সরকার অধিগ্রহণ করে।  পরিষেবা গচিহাটা রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো: কিশোরগঞ্জ এক্সপ্রেস এগারো সিন্ধুর প্রভাতী এক্সপ্রেস এগারো সিন্ধুর গোধুলী এক্সপ্রেস      বিজয় এক্সপ্রেস    ময়মনসিংহ এক্সপ্রেস ঈশা খাঁ এক্সপ্রেস ও লোকাল ট্রেন।  তথ্যসূত্র  বিষয়শ্রেণী:কিশোরগঞ্জ জেলার রেলওয়ে স্টেশন
শান্তিপুর আদর্শ উচ্চ বিদ্যালয় হলো বাংলাদেশের মানিকগঞ্জ জেলার একটি  মাধ্যমিক বিদ্যালয়। বিদ্যালয়টি ঢাকা শিক্ষাবোর্ডের অধীনে মাধ্যমিক স্তরে পাঠদান করে।   অবস্থান  মানিকগঞ্জ জেলার সিঙ্গাইর উপজেলার চান্দহর ইউনিয়নের বাঘুলি ও পালপাড়া গ্রামের মধ্যবর্তী স্থানে ধলেশ্বরী নদীর তীরে শান্তিপুর আদর্শ উচ্চ বিদ্যালয় অবস্থিত। বিদ্যালয়টি সিঙ্গাইর উপজেলা সদর থেকে ১৪ কিলোমিটার দূরে দক্ষিণ-পূর্ব দিকে অবস্থিত।।   অবকাঠামো  বিদ্যালয়টি মোট ৫.৪৮ একর (প্রায়)  জমির উপর অবস্থিত। এর মধ্যে খেলার মাঠ  ২.৭৭ একর (প্রায়) এবং বাকি সব বিদ্যালয় ভবন।   ইতিহাস  বিদ্যালয়টি ১৯৭২ সালে  আতাউর রহমান মোল্লা, মেহের আলী চেয়ারম্যান, মমতাজ উদ্দিন খান, মুকলেছুর রহমান মোল্লা, আনোয়ার খান মেম্বার ও জনাব আব্দুল হাই মেম্বারের উদ্যোগে প্রতিষ্ঠিত হয়। প্রতিষ্ঠালগ্নে জনাব হারিসুর রহমান মোল্লা প্রধান শিক্ষকের দায়িত্ব পালন করেন।   অর্জন  ২০২৩ শিক্ষাবর্ষে বিদ্যালয়টি এসএসসি পরীক্ষায় উপজেলার মধ্যে সর্বোচ্চ শিক্ষার্থী উত্তীর্ণ হয়।  ২০২৫ শিক্ষাবর্ষে বিদ্যালয়টি দ্বিতীয়বারের মতো এসএসসি পরীক্ষায় উপজেলার মধ্যে শীর্ষস্থান অর্জন করে। পরীক্ষায় অংশগ্রহণ করেছিল ৯৫ জন শিক্ষার্থী, যার মধ্যে উত্তীর্ণ হয়েছে ৮৭ জন। এদের মধ্যে ২ জন গোল্ডেন জিপিএ-৫ এবং ৩ জন জিপিএ-৫ পেয়েছে। পাসের হার ৯১.৫৮, যা উপজেলায় সর্বোচ্চ।   তথ্যসূত্র    বহিঃসংযোগ   বিষয়শ্রেণী:মানিকগঞ্জ জেলার বিদ্যালয় বিষয়শ্রেণী:বাংলাদেশের উচ্চ বিদ্যালয় বিষয়শ্রেণী:১৯৭২-এ প্রতিষ্ঠিত শিক্ষাপ্রতিষ্ঠান
বিষ্ণুপ্রিয়া মণিপুরীরা, আনুষ্ঠানিকভাবে বিষ্ণুপ্রিয়া  নামে পরিচিত, হল ইন্দো-আর্য জনগোষ্ঠীর একটি দল যারা আসাম, ত্রিপুরা, মণিপুর এবং উত্তর-পূর্ব বাংলাদেশে বাস করে। তারা বিষ্ণুপ্রিয়া ভাষায় কথা বলে, যা বাংলা ভাষা এবং মৈতৈ ভাষার একটি ক্রিওল (ক্রিওল হল এমন একটি ভাষা যা অন্য ভাষার একটি সরলীকৃত সংস্করণ অথবা দুই বা ততোধিক ভাষার মিশ্রণ থেকে আসে)। এই ভাষাই আনুষ্ঠানিকভাবে মণিপুরী ভাষা নামে পরিচিত, এবং এটি এখনও তার প্রাক-বাঙালি বৈশিষ্ট্য ধরে রেখেছে।  বৈশিষ্ট ভাষার সবচেয়ে স্বাতন্ত্র্যসূচক বৈশিষ্ট্য হল এটি তিব্বতী-বর্মী বা মৈতৈই ভাষার উপাদানে পরিপূর্ণ।  জীবন ধারা তাঁরা বেশিরভাগই কৃষক, যদিও তাঁদের তরুণ প্রজন্ম ক্রমশ শিক্ষিত হয়ে উঠছে এবং অন্যান্য সুযোগের সন্ধান করছে। তাঁরা নিজেদের সংস্কৃতি/ধর্ম নিয়ে খুব গর্বিত এবং নৃত্যে পারঙ্গমতার জন্য বাংলাদেশে সুপরিচিত। নিজেদের হিন্দু সংস্কৃতি/ধর্মের সাথে তাঁদের পরিচয় অনেকটাই আবদ্ধ। মূলত এই কারণে, বাংলাদেশে বিষ্ণুপ্রিয়াদের মধ্যে এখনও প্রায় সকলেই হিন্দু ধর্মে বিশ্বাসী এবং ভারতে কিছু খ্রীষ্ট ধর্মাবলম্বী আছেন। সংস্কৃতি এই অঞ্চলের জনগণের সংস্কৃতি মৈতৈদের সংস্কৃতি দ্বারা ভীষণ ভাবে প্রভাবিত। এর মধ্যে সামান্য কিছু ব্যতিক্রম আছে, কিছু মানুষ মৈতৈদের মধ্যে আগেকার প্রচলিত সংস্কৃতিই পছন্দ করেন।  দাবী ২০২০-এর দশকে, বিষ্ণুপ্রিয়া লোকেরা দাবি করতে শুরু করেন যে আসামে বসবাসকারী তাঁদের জাতিসত্তার লোকদের আসামের "আদিবাসীদের" মর্যাদা দেওয়া উচিত এবং তাঁদের সঙ্গে রাজ্যের অন্যান্য আদিবাসী সম্প্রদায়ের মতো আচরণ করা উচিত।  বিভিন্ন রাজ্যে অবস্থা আসাম সরকার তাঁদের অন্যান্য অনগ্রসর শ্রেণীর (ওবিসি) বিভাগের অধীনে শ্রেণীবদ্ধ করেছে বটে কিন্তু মণিপুরে বিষ্ণুপ্রিয়াদের কোন আইনি স্বীকৃতি বা সরকারী মর্যাদা নেই। ত্রিপুরা সরকার তাঁদের ভাষাকে "স্টেট কাউন্সিল অফ এডুকেশনাল রিসার্চ অ্যান্ড ট্রেনিং" এর "ট্রাইবাল ল্যাঙ্গুয়েজ সেল" এর অধীনে শ্রেণীবদ্ধ করেছে।    উল্লেখযোগ্য মানুষ  গুরু বিপিন সিং ছিলেন একজন পরিচালক, নৃত্য পরিচালক এবং মণিপুরী নৃত্যের শিক্ষক। তাঁর বিখ্যাত ছাত্রীদের মধ্যে আছেন প্রীতি প্যাটেল, শ্রুতি বন্দ্যোপাধ্যায় প্রমুখ। বিচারপতি সুরেন্দ্র কুমার সিনহা, যিনি ছিলেন বাংলাদেশের প্রাক্তন প্রধান বিচারপতি, তিনিও এইখানকারই মানুষ।   তথ্যসূত্র এবং টীকা   বিষয়শ্রেণী:বাংলাদেশের জাতিগোষ্ঠী বিষয়শ্রেণী:উত্তর-পূর্ব ভারতের জাতিগোষ্ঠী বিষয়শ্রেণী:ভারতীয় জাতিগোষ্ঠী অসম্পূর্ণ
thumb|দাপ্তরিক প্রতিকৃতি টমাস ডেভিড সিম্পসন (জন্ম ১৬ ফেব্রুয়ারি ১৯৫৯) হলেন উত্তর আয়ারল্যান্ডের একজন ডেমোক্রেটিক ইউনিয়নিস্ট পার্টি (ডিইউপি) রাজনীতিবিদ, যিনি ২০০৫ থেকে ২০১৯ সাল পর্যন্ত আপার ব্যানের সংসদ সদস্য (এমপি) ছিলেন। ৬ নভেম্বর ২০১৯ সিম্পসন ঘোষণা করেছিলেন যে তিনি ২০১৯ সালের সাধারণ নির্বাচনে পুনরায় নির্বাচনের জন্য দাঁড়াবেন না।  সিম্পসন এর আগে ২০০৩ থেকে ২০১০ পর্যন্ত আপার ব্যানের জন্য উত্তর আয়ারল্যান্ড অ্যাসেম্বলির (এমএলএ) সদস্য ছিলেন।   তথ্যসূত্র   বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:যুক্তরাজ্যের সংসদ সদস্য ২০১৫-২০১৭ বিষয়শ্রেণী:যুক্তরাজ্যের সংসদ সদস্য ২০১০-২০১৫ বিষয়শ্রেণী:যুক্তরাজ্যের সংসদ সদস্য ২০০৫-২০১০ বিষয়শ্রেণী:জীবিত ব্যক্তি বিষয়শ্রেণী:১৯৫৯-এ জন্ম বিষয়শ্রেণী:ডেমোক্রেটিক ইউনিয়নিস্ট পার্টির সংসদ সদস্য বিষয়শ্রেণী:ডেমোক্রেটিক ইউনিয়নিস্ট পার্টির উত্তর আয়ারল্যান্ড সমাবেশের সদস্য বিষয়শ্রেণী:উচ্চ বানের যুক্তরাজ্যের সংসদ সদস্য বিষয়শ্রেণী:উত্তর আয়ারল্যান্ড সমাবেশের সদস্য ২০০৩-২০০৭ বিষয়শ্রেণী:উত্তর আয়ারল্যান্ড সমাবেশের সদস্য ২০০৭-২০১১
আদিত্য বিড়লা ম্যানেজমেন্ট কর্পোরেশন লিমিটেড (বাণিজ্যিক নাম: আদিত্য বিড়লা গ্রুপ) একটি ভারতীয় বহুজাতিক সংস্থা। এটির সদর দফতর ভারতের মহারাষ্ট্র রাজ্যের ওরলিতে অবস্থিত।"Contact." Aditya Birla Group. Retrieved on 6 November 2013. "Aditya Birla Group Headquarters - Aditya Birla Centre, 3rd Floor, S K Ahire Marg, Worli, Mumbai, India" এটি প্রায় ১৪০,০০০ কর্মচারী নিয়ে বিশ্বের ৩৬টি দেশে কার্যক্রম পরিচালনা করে। ১৮৫৭ সালে শিব নারায়ণ বিড়লা গ্রুপটি  প্রতিষ্ঠা করে।   ইতিহাস  এটি ভারতের বৃহত্তম কর্পোরেট হাউসগুলির মধ্যে একটি এবং প্রকৃতপক্ষে ভারতের প্রথম বহুজাতিক কর্পোরেশন যা ভারত, জার্মানি, যুক্তরাজ্য, ব্রাজিল, ইতালি, হাঙ্গেরি, মার্কিন যুক্তরাষ্ট্র, কানাডা, ফ্রান্স, অস্ট্রেলিয়া, মিশর, লুক্সেমবার্গ, ফিলিপাইন, সংযুক্ত আরব আমিরাত, সুইজারল্যান্ড, মিয়ানমার, চীন, থাইল্যান্ড, লাওস, বাংলাদেশ, ইন্দোনেশিয়া, মালয়েশিয়া, বাহরাইন, ভিয়েতনাম এবং দক্ষিণ কোরিয়া সহ মোট ৩৬টি দেশে ব্যবসায় পরিচালনা করছে।   ব্যবসায় কার্যক্রম  আদিত্য বিড়লা গ্রুপ প্রধানত অ-লৌহঘটিত ধাতু, ভিসকস ফিলামেন্ট সুতা, ভিসকস স্টেপল সুতা, সিমেন্ট, সার, রাসায়নিক, ব্র্যান্ডেড পোশাক, কার্বন ব্ল্যাক, স্পঞ্জ আয়রন, টেলিকম, আইটি পরিষেবা এবং আর্থিক পরিষেবা ইত্যাদি ব্যবসায়ের সাথে জড়িত। এই গ্রুপের উল্লেখযোগ্য কোম্পানিসমূহের মধ্যে রয়েছে:   হিন্দালকো ইন্ডাস্ট্রিজ  নভেলিস ইনক  আল্ট্রাটেক সিমেন্ট  গ্রাসিম ইন্ডাস্ট্রিজ  আদিত্য বিড়লা ফ্যাশন অ্যান্ড রিটেইল  ভোডাফোন আইডিয়া;  আদিত্য বিড়লা ক্যাপিটাল।   আরও দেখুন   কুমার মঙ্গলম বিড়লা   তথ্যসূত্র     বিষয়শ্রেণী:ভারতে সদর দফতর বহুজাতিক কোম্পানি বিষয়শ্রেণী:মুম্বই ভিত্তিক কোম্পানি বিষয়শ্রেণী:১৮৫৭-এ প্রতিষ্ঠিত রাসায়নিক কোম্পানি বিষয়শ্রেণী:১৮৫৭-এ প্রতিষ্ঠিত প্রস্তুতকারক কোম্পানি বিষয়শ্রেণী:১৮৫৭-এ প্রতিষ্ঠিত ভারতীয় কোম্পানি
চণ্ডীচরণ সেন (জন্ম: ২৭ জানুয়ারি ১৮৪৫ - মৃত্যু: ১০ জুন ১৯০৬) একজন বাঙালি ঔপন্যাসিক ও অনুবাদক। তিনি মূলত দেশপ্রেমভিত্তিক উপন্যাসের জন্য বিখ্যাত।  প্রথম জীবন চণ্ডীচরণ সেন পূর্ববঙ্গের বাখরগঞ্জ জেলার বাসণ্ডা গ্রামে জন্মগ্রহণ করেন। তার পিতা নিমচাঁদ সেন ও মাতা গৌরী দেবী।  তিনি ১৮৬৩ খ্রিষ্টাব্দে বরিশাল সরকারী উচ্চ বিদ্যালয় থেকে এন্ট্রান্স পাস করে কলকাতায় ফ্রি চার্চ ইন্স্টিটিউশনে (ডাফ কলেজ) কিছুদিন অধ্যয়ন করেন। কিন্তু অসুস্থতার জন্য বরিশাল ফিরে যান। পরে ১৮৬৯ খ্রিষ্টাব্দে কলকাতায় এসে গৃহশিক্ষকতা করে আইন পরীক্ষা পাস করেন।  ছাত্রাবস্থায় তিনি রামতনু লাহিড়ী, দুর্গামোহন দাস প্রভৃতি ব্রাহ্ম নেতাদের সংস্পর্শে আসেন।  তিনি পঁচিশ বছর বয়সে ১৮৭০ খ্রিষ্টাব্দে বিজয়কৃষ্ণ গোস্বামীর কাছে ব্রাহ্মধর্মে দীক্ষা নেন।  তিনি কিছুদিন বরিশালে আইন ব্যবসা করেন। ১৮৭৩ খ্রিষ্টাব্দে সরকারী কর্মচারী হিসাবে প্রথমে মুন্সেফ ও শেষে সাবজজ পদ প্রাপ্ত হন এবং বিচারপতি হিসাবে কৃতিত্বের পরিচয় দেন।  সাহিত্য কর্ম বাংলা সাহিত্যে "আঙ্কল টম্‌স্ ক্যাবিন"-এর "টমকাকার কুটীর" (১৮৮৫ খ্রীষ্টাব্দে প্রকাশিত) নামক অনুবাদেই তার প্রথম প্রসিদ্ধি। এর পরে তিনি ঐতিহাসিক উপন্যাস রচয়িতা রূপে নাম করেন। "মহারাজা নন্দকুমার" (১৮৮৫), "দেওয়ান গঙ্গাগোবিন্দ সিংহ" (১৮৮৬), "অযোধ্যার বেগম" (১৮৮৬), "ঝান্সীর রানী" (১৮৮৮) প্রভৃতি তার উল্লেখযোগ্য উপন্যাস। স্বদেশপ্রেম ছিল তার সাহিত্যের প্রধান বিষয়।  দেশপ্রেম ভিত্তিক গ্রন্থগুলির মাধ্যমে তিনি ইংরেজ আধিপত্যের প্রথম অবস্থার ঘটনার নির্ভীক তথ্য নির্ভর বিবরণ দিয়ে প্রকৃত সত্য উদ্ঘাটন করেন।  চণ্ডীচরণ "মহারাজ নন্দকুমার" গ্রন্থের জন্য ইংরেজ সরকার দ্বারা দণ্ডিত হন।  তিনি "জীবনগতি নির্ণয়" ও "লঙ্কাকান্ড" নামক দুটি বিদ্রুপাত্মক কাব্য রচনা করেছিলেন।  বিখ্যাত কবি কামিনী রায় ছিলেন তার জ্যোষ্ঠা কন্যা।  তথ্যসূত্র  বিষয়শ্রেণী:১৮৪৫-এ জন্ম বিষয়শ্রেণী:১৯০৬-এ মৃত্যু বিষয়শ্রেণী:বাঙালি অনুবাদক বিষয়শ্রেণী:বাঙালি ঔপন্যাসিক বিষয়শ্রেণী:১৯শ শতাব্দীর ভারতীয় ঔপন্যাসিক বিষয়শ্রেণী:বাসণ্ডার ব্যক্তি বিষয়শ্রেণী:বাঙালি লেখক বিষয়শ্রেণী:বরিশালের লেখক বিষয়শ্রেণী:বরিশালের আইনজীবী বিষয়শ্রেণী:ঝালকাঠি জেলার লেখক বিষয়শ্রেণী:ঝালকাঠি জেলার আইনজীবী বিষয়শ্রেণী:১৯শ শতাব্দীর ভারতীয় পুরুষ লেখক
ফুটবল ক্লাব এমেন (সাধারণত এফসি এমেন অথবা শুধুমাত্র এমেন () নামে পরিচিত) হচ্ছে এমেন ভিত্তিক একটি ওলন্দাজ পেশাদার ফুটবল ক্লাব। এই ক্লাবটি বর্তমানে নেদারল্যান্ডসের শীর্ষ স্তরের ফুটবল লীগ এরেডিভিজিতে খেলে। এই ক্লাবটি ১৯২৫ সালের ২১ আগস্ট তারিখে প্রতিষ্ঠিত হয়েছে। এমেন তাদের সকল হোম ম্যাচ এমেনের ডে উড মিরডেইকে খেলে থাকে; যার ধারণক্ষমতা হচ্ছে ৮,৬০০। বর্তমানে এই ক্লাবের ম্যানেজারের দায়িত্ব পালন করছেন ডিক লুকিন। ওলন্দাজ আক্রমণভাগের খেলোয়াড় আঙ্কো ইয়ানসেন এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, এমেনের সবচেয়ে বড় সফলতা হচ্ছে ১৯৮৯–৯০ এবং ১৯৯৮–৯৯ কেএনভিবি কাপের সেমি ফাইনালে পৌঁছানো।  অর্জন  রবিবার অপেশাদার ফুটবল শিরোপা:  চ্যাম্পিয়ন (১): ১৯৭৪–৭৫  রবিবার হুফডক্লাসে সি:  চ্যাম্পিয়ন (১): ১৯৭৪–৭৫  প্রাক্তন প্রযুক্তি পরিচালক  রব গ্রুনার  খেরার্ড সোমার  তথ্যসূত্র  বহিঃসংযোগ     সমর্থকদের প্রাতিষ্ঠানিক ওয়েবসাইট   বিষয়শ্রেণী:ফুটবল ক্লাব এমেন বিষয়শ্রেণী:১৯২৫-এ নেদারল্যান্ডসে প্রতিষ্ঠিত বিষয়শ্রেণী:১৯২৫-এ প্রতিষ্ঠিত ফুটবল ক্লাব বিষয়শ্রেণী:নেদারল্যান্ডসের ফুটবল ক্লাব
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  রিয়াজ (আলাপ) ১৬:১৭, ২৫ মে ২০২২ (ইউটিসি) গুলজার হোসেন গরিব   – (অপসারণের প্রস্তাবনা দেখুনলগ দেখুন) () ঠিক কি কারণে নিবন্ধের ব্যক্তি উল্লেখযোগ্য সেটা স্পষ্ট নয়। WP:সৃজনশীল পূর্ণ করছে না, তেমন উল্লেখও পাওয়া যায় নি  —শাকিল (আলাপ · অবদান) ১৩:০৬, ১৫ মে ২০২২ (ইউটিসি) —প্রস্তাবনা অনুসারে। 'সাইটেশন ওভারকিল'-এর দারুন একটি উদাহরণ। ধন্যবাদ।  — লাইফবার্গ (নবীশ) • আলাপ∕অবদান ১৩:১৯, ১৫ মে ২০২২ (ইউটিসি) —প্রস্তাবনা অনুসারে। উল্লেখযোগ্য কোনও পুরস্কার পাননি। ≈ MS Sakib  «আলাপ»  ১৩:৫৫, ১৫ মে ২০২২ (ইউটিসি) অপসারণে ! উল্লেখযোগ্য নয়। Prodipto Deloar (আলাপ • অবদান • লগ) ১৪:৫৩, ১৫ মে ২০২২ (ইউটিসি)  : প্রস্তাবনা অনুসারে —গোলাম মুকিত ☆ (আলাপ) ☆ ২০:১৭, ১৫ মে ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।